**………. Vármegyei / Fővárosi Kormányhivatal részére**

(A kormányhivatalok elérhetőségeit megtalálja ezen az oldalon: https://kormanyhivatalok.hu/kormanyhivatalok)

PANASZ ÉS KÖZÉRDEKŰ BEJELENTÉS

**Tisztelt Cím!**

# A panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasztv.) 1. § (2) bekezdése szerinti panasszal és 1. § (3) bekezdése szerinti közérdekű bejelentéssel élek, amelyben javaslom, hogy a Tisztelt Kormányhivatal a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. § (3) bekezdés b) pontja alapján járjon el …………… település helyi önkormányzatának (továbbiakban: önkormányzat) törvényellenes rendeleti szabályozása ügyében.

# Kérem, hogy a T. Kormányhivatalt, hogy figyelemmel a Panasztörvény. 1. § (2) bekezdésére is:

# a) állapítsa meg, hogy az önkormányzat általam sérelmezett aktusa törvényellenes, és

# b) a Mötv. 132. § (1) bekezdés a) pontja alapján bocsásson ki törvényességi felhívást, amelyben felszólítja az önkormányzatot, hogy intézkedjék a rendelet sérelmezett rendelkezéseinek hatályon kívül helyezéséről.

# c) Amennyiben az önkormányzat képviselő-testülete ennek nem tesz eleget, kérem, hogy a T. Kormányhivatal a Mötv. 136. § (2) bekezdése alapján forduljon a Kúriához a törvényi felhatalmazás nélkül adott rendelet törvényességi felülvizsgálatát és megsemmisítését kérve.

**I. Tények**

Például:

❏ Az önkormányzat …. óta nem tartott közmeghallgatást a településen.

❏ Az önkormányzat megtiltotta a hang- és vagy képfelvétel készítését a ……. napon …….órakor megtartott közmeghallgatáson/nyilvános képviselő-testületi ülésen hivatkozva a sérelmezett rendeleti szabályozásra.

❏ Az önkormányzat nem szabályozza megfelelően a jegyzőkönyvezést a közmeghallgatáson/képviselő-testületi ülésen. A …….. napon …….órakor tartott közmeghallgatás/képviselő-testületi ülés jegyzőkönyve ennek következtében hiányos illetve pontatlan.

ITT TULAJDONKÉPPEN AZT KELL LEÍRNI, HOGY MI A SÉRELMEZETT SZABÁLY/RENDELET VAGY ANNAK KONKRÉT SZAKASZA. MILYEN PROBLÉMÁHOZ VEZET EZ. A FENTI LEHETŐSÉGEKEN TÚL LEHET SZABADON RÉSZLETEZNI A PROBLÉMÁT. HA LEHET? AKKOR MINÉL TÖBB ADATTAL:

**II. Jogi értékelés**

NINCSEN KÖZMEGHALLGATÁS: Az önkormányzat rendeleti szabályozása az I. pontban rögzítettek alapján sérti az Alaptörvény IX. cikk (1) pontjában biztosított véleménynyilvánítási szabadságot, az Alaptörvény XXV. cikkében biztosított panasztételi jogot, valamint sérti a Mötv. 2. § (2) bekezdésben, valamint a Mötv. 54. §-ban foglaltakat is.

A Mötv. 54. §-a értelmében az önkormányzat kötelezettsége évente egyszer közmeghallgatás tartása, ezt a fentiek szerint az önkormányzat elmulasztja.

TILOS FELVÉTELT KÉSZÍTENI: Az önkormányzat rendelete sérti a Mötv. 2. § (2) bekezdésben foglaltakat és – a Nemzeti Adatvédelmi és Információszabadság Hatóság NAIH-4311-5/2012/V számon közzétett állásfoglalásával összhangban – sérti az információs önrendelkezési jogról és az információszabadságról szóló 2011. évi CXII. törvény 26. § (1) bekezdését is.

TÖRVÉNYELLENESEN SZABÁLYOZZA A JEGYZŐKÖNYV KÉSZÍTÉST/MEGISMERÉST: Az önkormányzat azzal, hogy a közmeghallgatáson nem gondoskodik hiteles és részletes jegyzőkönyv elkészültéről, sérti a Mötv. 54. § második mondatát, mivel enélkül nem garantálható, hogy az elhangzott kérdések megfelelő formában rögzítésre kerülnek, ahogy az sem ítélhető meg, hogy rájuk adott válaszok érdemiek voltak-e, s ezáltal a válaszadásra kötelezett törvényi kötelezettségének eleget tett-e.

Kérem mindezek alapján a Tisztelt Kormányhivatalt, hogy a fentiek szerint eljárni szíveskedjék tekintettel a Panasztörvény 1. § (1) bekezdésére. Kérem a Tisztelt Kormányhivatalt, hogy eljárása során legyen tekintettel a Panasztörvény 3. § (1) bekezdésében meghatározott 30 napos ügyintézési határidőre.

………., 2023. ………hó ….. nap

Tisztelettel:

xy

Cím: